Anna Eriksson Vihreät Niityt -musiikki­tapahtumassa heinä­kuussa 2004.
Anna Eriksson vuonna 2004.
**Anna Sofia Eriksson** (s. 22. huhtikuuta 1977 Rauman maalaiskunta) on suomalainen laulaja ja taiteilija. Hänen tunnetuimpiin levytyksiinsä kuuluvat muun muassa kappaleet "Kun katsoit minuun", "Huojuva talo" ja "Kaikista kasvoista". Eriksson on myynti­tilastoissa yksi parhaiten menestyneistä suomalaisista artisteista. Eriksson sävelsi, sanoitti ja tuotti itse viimeisimmän studioalbuminsa, vuoden 2012 albumin *Mana*. Albumi sai Teosto-palkinnon.

Anna Eriksson toimii itsenäisenä elokuvantekijänä. Hän teki kokeellisen elo­kuvan *M*, joka julkaistiin 2018 ja sai useita palkintoja. Vuonna 2020 Eriksson julkaisi taidekirjan ja piti ensimmäisen taidenäyttelyn. Hänen toinen elokuvansa *W* julkaistiin syksyllä 2022.

Ura
---

### Ensimmäiset kolme albumia (1995–1999)

Anna Eriksson tuli tunnetuksi osallistuttuaan vuonna 1995 MTV3:lla esitettyyn *Kiitorata*-ohjelmaan. Esikois­albumi *Anna Eriksson* ilmestyi vuonna 1997. Levyä on myyty yli 81 000 kappaletta eli tupla­platinaa. Albumilta julkaistiin menestyssinglet "Juliet ja Joonatan" sekä "Kesä yhdessä". Esikois­levyn myötä Eriksson palkittiin vuoden nais­tulokkaan Emma-patsaalla.

Jouluksi 1998 Eriksson julkaisi joulu­levyn *Anna joulu*, joka ei sijoittunut lainkaan albumi­listalle, mutta myi vähitellen kultaa. Seuraavana vuonna julkaistiin kolmas albumi *Odota mua*, joka sisälsi hitiksi nousseen kappaleen "Ilta yöhön kuljettaa".

### Kaksi menestyslevyä (2000–2004)

Vuonna 2000 Eriksson osallistui euro­viisu­karsintoihin Petri Laaksosen säveltämällä kappaleella "Oot voimani mun". Hän sijoittui finaalissa toiseksi häviten voittajalle kolmella pisteellä. Kappale voitti kuitenkin myöhemmin ensimmäisenä suomalaisena kappaleena euro­viisu­fanien OGAE:n OGAE Second Chance Contest -varjo­kilpailun, jossa valitaan euro­viisuista karsiutuneista kappaleista paras.

Vuonna 2001 Erikssonin "Kun katsoit minuun" -kappale valittiin vuoden 2001 parhaaksi iskelmäksi Iskelmä-radion järjestämässä yleisö­äänestyksessä. Yli 57 000 kappaletta myyneen *Kun katsoit minuun* -albumin myötä Eriksson palkittiin jälleen Emma-palkinnolla, kun hänet valittiin vuoden nais­artistiksi.

Marras­kuussa 2003 julkaistu *Kaikista kasvoista* -albumi myi platinaa ja levyn nimi­kappaleesta tuli yksi Erikssonin tunnetuimmista kappaleista.

### Sinusta sinuun ja Ihode (2005–2009)

Syksyllä 2005 Eriksson piti 16 paikka­kunnan konsertti­kiertueen kymmen­vuotis­taiteilija­juhlan kunniaksi *Sinusta sinuun* -albumin ilmestyttyä. Albumia myytiin yli 50 000 kappaletta ja se sisälsi jälleen hiteiksi nousseita kappaleita, muun muassa "Ei se mennyt niin" -kappaleen. *Sinusta sinuun* -albumin kappaleista suurin osa on Anna Erikssonin ja Sipe Santa­pukin tekemiä.

Syksyllä 2007 julkaistiin Erikssonin uran seitsemäs albumi, joka sai nimensä artistin koti­paikan mukaan, *Ihode*. *lähde?*

### Uusi tyyli: Garden of Love ja Mana (2010–2017)

Erikssonin kahdeksas ja samalla ensimmäinen englannin­kielinen studio­albumi *Garden of Love* julkaistiin 25. helmi­kuuta 2010. Albumi oli tyyliltään täysin erilainen kuin artistin aiemmat julkaisut. Aiemmin pop-iskelmään luokiteltavaa musiikkia esittänyt artisti siirtyi uudella albumilla henkilö­kohtaisempaan ja dramaattisempaan ilmaisuun. Kaikki *Garden of Love* -albumin kappaleet ovat Erikssonin itsensä säveltämiä ja sanoittamia.

Vuonna 2012 Eriksson julkaisi viimeisimmän studio­albuminsa *Manan*, jonka hän sävelsi, sanoitti ja tuotti itse. Vuonna 2013 Erikssonille myönnettiin Teosto-palkinto, jonka perusteluissa todettiin *Mana*-levyn olleen "rohkea pesä­ero" Erikssonin aiempaan tuotantoon. *Mana* rikkoi vuonna 2012 kulta­levy­rajan 14 000 kappaleen myynnillään. Hän aloitti vuonna 2012 myös *Turun Sanomien* kolumnistina.

Erikssonin joulualbumi *Gloria* julkaistiin 2015.

Erikssonilla ei ole toistaiseksi aikomusta julkaista uutta omaa musiikkia. Esiintymisiä laulajana hän on kuitenkin jatkanut.

### Elokuvantekijä (2018–)

Syys­kuussa 2018 Anna Erikssonin ohjaama sekä tuottama kokeellinen elo­kuva *M* julkaistiin Rakkautta & Anarkiaa -elo­kuva­festivaaleilla. Eriksson näyttelee elo­kuvassa pää­roolin ja on tehnyt siihen käsi­kirjoituksen, musiikin, ääni­suunnittelun, sekä leikkauksen itse. *M* osallistui Venetsian elo­kuva­juhlilla kriitikkojen viikon kilpa­sarjaan. Aiempina vuosina kyseiseen sarjaan on valittu vain yksi suomalainen elo­kuva. *M* voitti 2019 järjestetyillä Prahan Independent Film Festivaleilla Grand Prix’n ja parhaan elo­kuvan palkinnot. Samana vuonna elokuva voitti Wienissä parhaan elokuvan ja parhaan kuvauksen palkinnot. *M* palkittiin myös parhaasta ohjauksesta Tarkovsky-palkinnolla The Blow-up Arthouse -filmi­festivaaleilla Chicagossa.

Loka­kuussa 2018 Eriksson julkaisi Stam1nan kanssa yhteis­työssä tehdyn kappaleen "Gaian lapsi".

Vuonna 2020 julkaistiin *M-taide­kirja*. Syys­kuussa 2020 avautui Anna Erikssonin ensimmäinen taide­näyttely *M – The Rituals of a Lonely Bitch* Rauman Taide­museossa.

Maaliskuussa 2021 vahvistettiin, että Eriksson on saanut Suomen elokuvasäätiöltä tukea tulevaa scifi-elokuvaansa *W varten*.

W-elokuva sai kansainvälisen ensi-iltansa Locarnon Elokuvajuhlilla 2022 

Turun Sanomien elokuvakriitikko Kari Salminen antoi W-elokuvalle 5 tähteä ja kutsuu Erikssonia viimeiseksi avantgardistiksi 

Anna Erikssonille myönnettiin Espoo Ciné palkinto vuonna 2022

Yksityiselämä
-------------

Eriksson asui lapsena insinöörinä työskennelleen isänsä työn vuoksi Intiassa, Saudi-Arabiassa ja Tansaniassa. Hän harrastaa maalaamista.

Eriksson avioitui 9. elo­kuuta 2008 valokuvaaja Matti Pyykön kanssa. He saivat pojan touko­kuussa 2013 ja perhe asuu Uudessa­kaupungissa.

Diskografia
-----------

Ihoden kansikuva.
*Pääartikkeli: Anna Erikssonin diskografia*
Studioalbumit

* *Anna Eriksson*  (1997)
* *Anna joulu*  (1998)
* *Odota mua*  (1999)
* *Kun katsoit minuun*  (2001)
* *Kaikista kasvoista*  (2003)
* *Sinusta sinuun*  (2005)
* *Ihode*  (2007)
* *Garden of Love*  (2010)
* *Mana*  (2012)
* *Gloria*  (2015)

Filmografia
-----------

* *M* (2018)
* *W* (2022)

Lähteet
-------

1. ↑  *Kuka kukin on 2007*. Helsinki: Otava 2006.
2. 1 2 3  Pallaste, Tuija: Anna Eriksson oli iskelmä­taivaan super­tähti, mutta kärsi joka hetkestä. *Helsingin Sanomat*.  6.4.2013.  Arkistoitu 9.4.2013. Viitattu 7.6.2014.
3. 1 2  Kostiainen, Pasi: Poliisi pysäytti Anna Erikssonin auton ja teki pian yllättävän paljastuksen – entisen iskelmälaulajan elämässä on nyt aivan toinen päämäärä *Ilta-sanomat*.  31.7.2022. Viitattu 1.8.2022.
4. ↑  Vesander, Lari: Muistatko vielä tämän laulu­kisan vuodelta 1995? *Savon Sanomat*.  4.4.2013. Viitattu 7.6.2014.
5. 1 2 3  Anna Eriksson Musiikkituottajat.  Arkistoitu 13.9.2012. Viitattu 16.5.2014.
6. ↑  Emma Gaala – Arkistovuosi 1997 Emma Gaala.  Arkistoitu 26.11.2020. Viitattu 7.6.2014.
7. ↑  Kokkola, Susanna: Anna Eriksson: Oot voimani mun *Ylen Elävä arkisto*.  12.4.2010. Viitattu 16.5.2014.
8. ↑  OGAE Second Chance Contest 2000 OGAE. Viitattu 7.6.2014.
9. ↑  Kun katsoit minuun on vuoden 2001 paras iskelmä *MTV Uutiset*.  Arkistoitu 27.12.2013. Viitattu 7.6.2014.
10. ↑  Emma Gaala – Arkisto­vuosi 2001 Emma Gaala.  Arkistoitu 21.9.2013. Viitattu 7.6.2014.
11. ↑  Anna Eriksson – Sinusta sinuun (levy­arvio) *Soundi*. Viitattu 10.8.2014.
12. ↑  Garden of love Fono – Äänite­tieto­kanta. Viitattu 7.6.2014.
13. ↑  Teosto-palkinto Anna Erikssonille ja Matthew Whittallille *Yle Uutiset*.  10.4.2013. Viitattu 7.6.2014.
14. 1 2  Vanha-Majamaa, Anton: Anna Erikssonin elo­kuva valittiin Venetsian kriitikkojen viikon kilpa­sarjaan – Laulaja pohtii nyt, kannattaako uutta musiikkia enää julkaista *Helsingin Sanomat*.  23.7.2018.  Arkistoitu 23.7.2018. Viitattu 24.7.2018.
15. ↑  Mankkinen, Jussi: Mitä yhteistä on Marilyn Monroella, David Lynchillä ja vaarallisella seksuaalisuudella? Anna Erikssonin uudessa elo­kuvassa näillä kaikilla on oma merkityksensä *Yle Uutiset*.  18.4.2018. Viitattu 29.5.2018.
16. ↑  Typpö, Juho: Anna Eriksson ohjasi rajun feministisen elo­kuvan, jossa hän esittää Marilyn Monroeta ja jossa alaston nainen ei ole esillä miehen katsetta varten – tällainen on Erikssonin viisi vuotta salassa tekemä "M". *Helsingin Sanomat*.  11.5.2018.  Arkistoitu 11.5.2018. Viitattu 29.5.2018.
17. ↑  Anderson, Ariston: Venice Critics’ Week Lineup Puts Spot­light on Young Global Cinema *The Hollywood Reporter*.  23.7.2018. Los Angeles. Viitattu 24.7.2018. (englanniksi)
18. ↑  Laulaja-elo­kuvan­tekijä Anna Eriksson voitti M-elo­kuvallaan pää­palkinnon Prahan indie­festareilla *Episodi*.
19. ↑  Anna Erikssonin elokuva palkittiin kansain­välisesti *Uuden Kaupungin Sanomat*.
20. ↑  Anna Erikssonin tähdittämä Stam1na-kappale kuunneltavissa *Rumba*. Viitattu 19.10.2018.
21. 1 2  Anna Erikssonin M-näyttelystä julkaistu taide­kirja yhteistyössä Rauman taidemuseon kanssa  26.5.2020. Rauman kaupunki. Viitattu 28.8.2021.
22. ↑  Anna Erikssonin näyttely jatkuu 31.1.2021 asti  22.9.2020. Rauman kaupunki. Viitattu 28.8.2021.
23. ↑  Airola, Laura: Anna Eriksson teki Marilyn Monroesta inspiroituneen elo­kuvan, ja nyt teema jatkuu kirjassa ja näyttelyssä: "Yksityis­kohtaiset kuvaukset hänen kuolemastaan jäivät pyörimään pakko­mielteisesti mieleeni" *Helsingin Sanomat*.  2.6.2020. Viitattu 3.6.2020.
24. ↑  W *Suomen elokuvasäätiö*. Viitattu 11.11.2021. (englanniksi)
25. ↑  Ylimutka, Leena: Anna Eriksson tekee uutta elokuvaa: mystinen naisten instituutti ja jäätiköltä löydetty mies *Iltalehti*.  10.3.2021. Viitattu 11.11.2021.
26. ↑  Rantanen, Kimmo: Anna Eriksson, 40, tekee jättipaluun festari­lavoille! Muutti pois Helsingistä, ei omista edes äly­puhelinta – tältä iskelmä­tähti näyttää nyt *Ilta-Sanomat*.  28.2.2018. Viitattu 28.2.2018.
27. ↑  Anna Eriksson synnytti esikoisensa *Ilta-Sanomat*.  16.5.2013. Viitattu 24.12.2013.
28. ↑  Hopi, Anna: Anna Eriksson viihtyy pikkukaupungin arjessa: "Voin mennä likaisissa verkkareissa Lidliin, eikä kukaan tuijota" *Ilta­lehti*.  1.3.2018. Viitattu 2.3.2018.

Aiheesta muualla
----------------

* Kotisivut
* Anna Eriksson Last.fm:ssä (englanniksi)
* Anna Eriksson Ylen Elävässä arkistossa.
* Anna Eriksson Fono-äänite­tieto­kannassa.
* Anna Eriksson Pomus.netin tieto­kannassa.
* Anna Eriksson Internet Movie Databasessa. (englanniksi)
* Anna Erikssonin esitystuotanto Suomen äänitearkistossa (1901–1999)
* Riikonen, Jose: Noita. *X*-lehti 12.5.2021.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Ruotsi

 |
|  |
| Taiteenala | 
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* Europeana

 |

 |


|  |  |  |  |  |
| --- | --- | --- | --- | --- |
| 

| * n
* k
* m
Anna Eriksson |
| --- |
|  |
| Pitkät elokuvat (ohjaus) | 
* M (2018)
* W (2022)

 |

 |